വക്കം റൂറല് ഹെല്ത്ത് സെന്ററില് പുതിയ കെട്ടിടം വക്കം: വക്കം റൂറല് ഹെല്ത്ത് സെന്ററില് 6 കോടി രൂപയുടെ നവീകരണ പ്രവര്ത്തനങ്ങള് ആരംഭിക്കുന്നു. ഒന്നാം ഘട്ടത്തില് 2.35 കോടി രൂപ ചെലവഴിച്ച് മന്ദിര നിര്മ്മാണം നടത്തും. ഇതിനായി പഴയ കയര് വാര്ഡ് കെട്ടിടം പൊളിച്ചു നീക്കിയായിരിക്കും കെട്ടിട നിര്മ്മാണം. ഇതിനായുള്ള മണ്ണ് പരിശോധനയും പൈലിംഗും ആരംഭിച്ചു. പരിശോധനാ ഫലം അനുകൂലമായാല് ഇപ്പോഴത്തെ കയര് വാര്ഡ് കെട്ടിടം പൊളിച്ചു നീക്കും. തുടര്ന്ന് കെട്ടിട നിര്മ്മാണം ആരംഭിക്കും. ഈ കെട്ടിടം കൂടി നിലവില് വരുന്നതോടെ ഇവിടെ കൂടുതല് ചികിത്സാ സൗകര്യം ലഭിക്കുമെന്നാണ് പ്രതീക്ഷിക്കുന്നത്.